Curro skool bars uit sy nate | Die Vryburger
Die private skool Curro het die nuwe skooljaar begin met 'n toename van 67% meer leerlinge as 'n jaar gelede.
Curro het nou bykans 21,000 leerlinge van graad 1 tot 12 vergeleke met die 12,500 aan die begin van verlede jaar.
In 2011 het Curro slegs 5,500 leerlinge gehad.
Verlede jaar is vyf nuwe skole gebou wat die totaal nou op 26 skole te staan bring, en beplan om nog vyf skole vanjaar op te rig.
Dr. Chris van der Merwe, uitvoerende hoof van Curro Holdings, sê die vyf nuut geboude skole het vanjaar met groot sukses geopen.
Waarnemers is bekommerd dat Curro 'n negatiewe effek kan uitoefen op CVO uitbreiding.
Dit is bekend dat Curro 'n privaat skoolgroep is wat nie enige voorkeur het oor geloofsake of ras nie.
Die foto toon die Curro skool te Langebaan.
2 thoughts on "Curro skool bars uit sy nate"
DuP du Plessis February 12, 2013 at 12:24 pm
"Die foto toon die Curro skool te Langebaan."
Die foto toon ook met een oogopslag die vlag wat voor die skool wapper en daarmee verklap dit seker ook die lojaliteit van die leergang.
Ek aanvaar dat hierdie Curro skole seker maar wedywer as 'n duurder alternatief vir die gewone staatskole. Ek sal nogal graag wil hoor wie finansier Curro Holdings?
Jan February 12, 2013 at 12:29 pm
Sover ek weet is dit n privaat maatskappy – hulle is beslis nie volksgerig nie en doen presies wat Engelse privaatskole doen – hulle kry goeie onderwysers en bied n groot verskeidenheid sportsoorte, en jy betaal dat jy bars !